CELEX: C2005/069/12
Language: el
Date: 2005-03-19 00:00:00
Title: Υπόθεση C-3/05: Αίτηση εκδόσεως πρoδικαστικής απoφάσεως πoυ υπέβαλε με διάταξη της 12ης Νοεμβρίου 2004 το Corte d'Appello di Cagliari, στο πλαίσιο της υποθέσεως που εκκρεμεί ενώπιόν του μεταξύ του Verdoliva Gaetano και της J. M. Van Der Hoeven B. N.

19.3.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 69/6
            
         Αίτηση εκδόσεως πρoδικαστικής απoφάσεως πoυ υπέβαλε με διάταξη της 12ης Νοεμβρίου 2004 το Corte d'Appello di Cagliari, στο πλαίσιο της υποθέσεως που εκκρεμεί ενώπιόν του μεταξύ του Verdoliva Gaetano και της J. M. Van Der Hoeven B. N.
   (Υπόθεση C-3/05)
   (2005/C 69/12)
   Γλώσσα διαδικασίας: η ιταλική
   Με διάταξη της 12ης Νοεμβρίου 2004, η oπoία περιήλθε στη Γραμματεία τoυ Δικαστηρίoυ των Ευρωπαϊκών Κοινοτήτων στις 6 Ιανουαρίου 2005, το Corte d'Appello di Cagliari υπέβαλε στο Δικαστήριο, στο πλαίσιο της υποθέσεως που εκκρεμεί ενώπιόν του μεταξύ του Verdoliva Gaetano και της J. M. Van Der Hoeven B. N., τα ακόλουθα προδικαστικά ερωτήματα:
   
               —
            
            
               «Ορίζει η Σύμβαση των Βρυξελλών κατά τρόπο αυτόνομο την έννοια της γνώσεως των δικονομικών πράξεων ή παραπέμπει στα μεμονωμένα εθνικά δίκαια για τον προσδιορισμό της έννοιας αυτής;
            
         
               —
            
            
               Προκύπτει από το κείμενο της Συμβάσεως, και ειδικότερα από το άρθρο της 36, η ύπαρξη πράξεως που να ισοδυναμεί με την επίδοση της προβλεπόμενης στο άρθρο 36 της Συμβάσεως διαταγής εκτελέσεως;
            
         
               —
            
            
               Επιφέρει η γνώση της εν λόγω διαταγής, σε περίπτωση ανύπαρκτης ή πλημμελούς επιδόσεως, την έναρξη της προθεσμίας του προαναφερθέντος άρθρου ή, αντιθέτως, από την ίδια τη Σύμβαση συνάγεται περιορισμός ως προς τον τρόπο με τον οποίο μπορεί να επέλθει γνώση της διαταγής;»